
Gausus būrys jaunųjų Ukmergės samariečių rugsėjo 24 d. dalyvavo respublikiniame Lietuvos samariečių sąskrydyje Varėnoje. Pagrindinė sąskrydžio tema buvo Savanorystė. 

Būdų išreikšti save yra labai daug ir visi renkasi jiems priimtiniausius. Jaunimas degraduoja - šiuos žodžius labai dažnai galima išgirsti per radiją, televiziją iš protingų dėdžių ir tetų ar net paprastų praeivių lūpų. Aš nesutinku su ta nuomone! Aš manau, kad jaunimas visais laikais buvo, yra ir bus vienodai aktyvus tiek socialiniame, tiek kultūriniame, tiek politiniame gyvenime. Išties yra taip, kad jauni žmonės visais laikais yra maksimalistai, norintys viską išbandyti, realizuoti save kaip galima plačiau, pakeisti pasaulį, o vyresniesiems tai atrodo tiesiog nusistovėjusios tvarkos griovimas. Išreikšti save yra instinktyvus žmogaus poreikis. Jauni žmonės privalo ieškoti ir rasti savo tikrąją  vietą žemėje. 

Savęs realizavimo būdų gali būti labai įvairių. Vieni tai daro stengdamiesi mokytis, lavindami save, savo įgūdžius ir dar užsiimdami įvairia kultūrine veikla. Kiti lanko muzikos, sporto, šokių, tearto, dailės mokyklas, mokosi papildomai, dalyvauja mokyklos mokinių tarybos ar parlamento veikloje, o dar treti  organizuoja įvairias akcijas ar projektus ir dar galybę veiklos turi ... Tokie yra Ukmergės jaunieji samariečiai. Todėl vykstant į sąskrydį, ką parodys savo draugams klausimų nekilo. Jiems padėjo jaunųjų samariečių vadovė mokytoja Meilutė Baškienė.

Per keliolika minučių linksmai, išradingai, pamokančiai pristatė savo akciją į beglobių gyvūnų prieglaudą, veiklą tarptautinėse stovyklose, dalyvavimą Maisto banko akcijose, pirmos pagalbos teikimo ypatumus...Ir visur buvo „korespondento Tomo Lingvinio“ klausiami savanoriai, kodėl „tu tai darai?“ O Ukmergės samariečiai atsakymas vienas -„Nes mums gera  daryti gera!“…

Ukmergiškių pasirodymas lygių neturėjo. Komisijos manymu jų pasirodymui  tiko visos nominacijos : šmaikščiausias, teatrališkiausias,  išradingiausias, linksmiausias, drąsiausias, pamokantis labiausiai...Bet kadangi teko dalintis apdovanojimus su kolegomis iš Vilniaus, Klaipėdos, Pakruojo, Šiaulių, Radviliškio, Varėnos, Kėdainių  tai parsivežė aktyviausio ir linksmiausio kolektyvo nominacijas.

Sąskrydžio antroji dalis persikėlė į vykusią Grybų šventę Varėnoje. Žygiuojančius jaunuosius samariečius žmonės sveikino plojimais, nes žino, kad jie visi yra gerų darbų puoselėtojai.
Ukmergės jaunieji samariečiai savo veiklą artimiausiu metu pristatys mokyklose ir kitose organizacijose. Mes tikimės, kad į mūsų gretas ateis jauni, energingi, geranoriški jaunuoliai...Skubėkime kartu daryti gera ...

